**Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov**

**EVIDENCA KRŠITELJEV CPP, OBČINSKIH IN DRUGIH PREDPISOV**

**(EVIDENCA PREKRŠKOVNEGA ORGANA)**

**Upravljavec zbirke osebnih podatkov:**

Občina Kamnik, Glavni trg 24, 1240 Kamnik, e-pošta: obcina@kamnik.si, telefonska številka: 01 8318 100.

**Kontakt pooblaščene osebe za varstvo osebnih podatkov:**

Kristina Zabavnik, e-pošta: obcina@kamnik.si ali telefonska številka: 01 8318 100.

**Namen obdelave osebnih podatkov:**

Vodenje predpisanih evidenc glede postopkov o prekrških na podlagi Zakona o prekrških (prekrškovni organi morajo zaradi zagotavljanja izvrševanja pravnih posledic odločb o prekršku, za ugotavljanje prej izrečenih sankcij za prekrške in za izdajanje potrdil o podatkih iz te evidence voditi evidenco o pravnomočnih odločbah o prekrških) in Pravilnika o obliki in vsebini vpisnikov in pomožnih knjig pri prekrškovnih organih (zbiranje osebnih podatkov pri izvajanju meritev hitrosti in drugih nalog redarske službe, kot je tudi nadzor nad pravilnim parkiranjem ipd.).

**Pravna podlaga za obdelavo osebnih podatkov:**

203. do 207. člen Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US) in Pravilnik o obliki in vsebini vpisnikov in pomožnih knjig pri prekrškovnih organih (Uradni list RS, št. 33/11, 69/13 in 55/17).

**Uporabniki ali kategorije uporabnikov osebnih podatkov, če obstajajo:**

Ministrstvo za pravosodje, Ministrstvo za notranje zadeve, drugi prekrškovni organi, sodišča, državna tožilstva, drugi državni organi v okviru svojih pooblastil, stranke oziroma drugi udeleženci, ki so na podlagi procesnih zakonov upravičeni pregledovati in prepisovati spis v posamezni zadevi ter ostali uporabniki, ki so za uporabo podatkov pooblaščeni z zakonom. Drugi uporabniki v skladu z Zakonom o varstvu osebnih podatkov.

**Informacija o prenosu osebnih podatkov v tretjo državo ali mednarodno organizacijo:**

Osebni podatki se ne prenašajo v tretje države ali mednarodne organizacije.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

5 let.

**Obrazložitev zakonitih interesov, za uveljavljanje katerih si prizadeva upravljavec, kadar pravno podlago za obdelavo predstavljajo zakoniti interesi:**

/

**Informacija o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev obdelave, ali obstoj pravice do ugovora obdelavi in pravice do prenosljivosti podatkov:**

Posameznik ima glede osebnih podatkov, ki se nanašajo nanj, pravico do seznanitve, dopolnitve, popravka, omejitve obdelave, izbrisa, prenosljivosti in ugovora (vključno s pravico do pritožbe pri Informacijskem pooblaščencu in sodnim varstvom pravic) skladno z zakonodajo.

**Informacija o pravici do preklica privolitve, če le-ta predstavlja pravno podlago za obdelavo osebnih podatkov:**

/

**Informacija o pravici do vložitve pritožbe pri nadzornem organu:**

Posameznik lahko v zvezi z uveljavljanjem svojih pravic s področja varstva osebnih podatkov poda pritožbo pri nadzornemu organu na naslov: Informacijski pooblaščenec, Dunajska cesta 22, 1000 Ljubljana, e-pošta: gp.ip@ip-rs.si, telefonska številka: 01 2309 730.

**Informacija o tem:**

* ali je zagotovitev osebnih podatkov**zakonska ali pogodbena obveznost:** DA, zakonska obveznost;
* ali **mora posameznik zagotoviti osebne podatke** ter kakšne so morebitne **posledice, če jih ne zagotovi:** NE, osebni podatki se pridobijo na podlagi zakona.

**Informacija o obstoju avtomatiziranega sprejemanja odločitev, vključno z oblikovanjem profilov:**

Občina Kamnik ne uporablja avtomatiziranega sprejemanja odločitev, vključno z oblikovanjem profilov.